b'\n_START_ARTICLE_\nPovpre\xc4\x8dje dovoljenih tekov\n_START_SECTION_\nZgodovina\n_START_PARAGRAPH_\nStatistike naj bi se domislil Henry Chadwick, kot merilo uspe\xc5\xa1nosti metalcev pa se je prijela v za\xc4\x8detku 20. stoletja po prihodu razbremenilcev. Pred prelomom iz 19. v 20. stoletje (pa tudi zatem) ni bilo ni\xc4\x8d nenavadnega, \xc4\x8de je za\xc4\x8detni metalec tekmo tudi sam zaklju\xc4\x8dil - to je bilo od njega skorajda pri\xc4\x8dakovano. Tako so zbrane zmage in poraze upo\xc5\xa1tevali kot zadostno merilo metal\xc4\x8deve uspe\xc5\xa1nosti._NEWLINE_Dandana\xc5\xa1nje baseballske enciklopedije navajajo PDT za leta pred njegovo uvedbo - tovrstna statistika je bila prera\xc4\x8dunana veliko let po tem, ko so bile tekme \xc5\xbee odigrane.'